Αλ-Μουζαφάρ Χατζί

Ο Αλ-Μουζάφαρ Σαΐφ αντ-Ντιν Χατζί ιμπν Μουχάμαντ ιμπν Καλαβούν, πιο γνωστός ως αλ-Μουζαφάρ Χατζί, (1331–Δεκέμβριος 1347) ήταν ο σουλτάνος τής Αιγύπτου, Μαμελούκος Μπαχρί. Ήταν επίσης ο έκτος γιος τού αν-Νασίρ Μουχαμάντ (απεβ. 1341) που κατείχε αξίωμα, βασιλεύοντας από τον Σεπτέμβριο τού 1346 έως τον Δεκέμβριο τού 1347. Ήταν γνωστός για την αγάπη του για τα αθλήματα και τους αγώνες περιστεριών, πράξεις που οδήγησαν σε απογοήτευση μεταξύ των ανώτερων Μαμελούκων εμίρηδων, οι οποίοι πίστευαν ότι παραμελούσε τα καθήκοντά του και ξόδευε υπερβολικά ποσά σε τυχερά παιχνίδια. Η βασιλεία του έληξε, όταν σκοτώθηκε σε μία αντιπαράθεση με Μαμελούκους συνωμότες έξω από το Κάιρο.

 Βιογραφία 

 Πρώιμη ζωή και οικογένεια 
Ο Αλ-Μουζαφάρ Χατζί γεννήθηκε ως «αλ-Μαλίκ αλ-Μουζαφάρ Χατζί» το 1331.   Η ονομασία «αλ-Μαλίκ», που σημαίνει «βασιλιάς» στα αραβικά, ήταν σπάνια μεταξύ των γιων των Μαμελούκων σουλτάνων κατά τη γέννηση, και συνήθως δινόταν κατά την άνοδο στο σουλτανάτο. Holt, p. 241. Ο Αλ-Μουζαφάρ Χατζί ήταν γιος τού μακροχρόνιου σουλτάνου αν-Νασίρ Μουχαμάντ και μίας από τις παλλακίδες του, το όνομα τής οποίας δεν παρέχεται από τις πηγές τής εποχής των Μαμελούκων.  Ο Αλ-Μουζαφάρ Χατζί νυμφεύτηκε μία κόρη τού εμίρη Τανκίζ αλ-Χουσαμί στις 15 Ιανουαρίου 1347, και απέκτησε έναν γιο μαζί της, τον Μουχαμάντ (απεβ. 1398), ο οποίος έγινε σουλτάνος το 1361–1363. Ο Αλ-Μουζαφάρ Χατζί απέκτησε έναν δεύτερο γιο ονόματι Αχμάντ (απεβ. 1381) με μία άλλη γυναίκα. 

 Η βασιλεία 
Ο Αλ-Μουζαφάρ Χατζί ήταν ο έκτος από τους γιους τού αν-Νασίρ Μουχαμάντ, που υπηρέτησε ως σουλτάνος μετά το τέλος τού αν-Νασίρ Μουχαμάντ το 1341. Η άνοδος τού αλ-Μουζαφάρ Χατζί στο σουλτανάτο ήρθε μετά το τέλος τού αδελφού και προκατόχου του, αλ-Καμίλ Σαμπάν, τον Σεπτέμβριο τού 1346. Όπως και με τους άλλους αδελφούς του, παρά τις συμφωνίες διαδοχής που έγιναν με τους κορυφαίους Μαμελούκους εμίρηδες, η διακυβέρνηση τού αλ-Μουζαφάρ Χατζί ήταν στην πραγματικότητα ένα κέντρο εξουσίας που ανταγωνιζόταν το μαμελουκικό κατεστημένο, το οποίο αποτελούνταν από τους ισχυρούς εμίρηδες και τους Μαμελούκους τού αν-Νασίρ Μουχαμάντ.  Ο αλ-Μουζαφάρ Χατζί νυμφεύτηκε την κόρη τού γνωστού και μακροχρόνιου Μαμελούκου αντιβασιλιά τής Συρίας, Τανκίζ (απεβ. το 1340) το 1346. 

Ο Αλ-Μουζαφάρ Χατζί ήταν γνωστός για την αγάπη του προς τους απλούς πολίτες και την ενασχόλησή του με αθλήματα, όπως η πάλη φορώντας μόνο επαγγελματικά δερμάτινα παντελόνια, οι μάχες με ξύλα, το πόλο, και οι αγώνες περιστεριών.  Το 1347 οι κορυφαίοι Μαμελούκοι εμίρηδες τής ακρόπολης, απογοητευμένοι από την σπατάλη και την προφανή παραμέληση των καθηκόντων τού αλ-Μουζαφάρ Χατζί, απέβαλαν από την ακρόπολη μία Αφρικανή σκλάβα ονόματι Ιτιφάκ, με την οποία ο αλ-Μουζαφάρ Χατζί είχε απασχολήσει τον χρόνο του, και είχε παντρευτεί κρυφά.  Holt 1986, p. 123. Ωστόσο το ενδιαφέρον τού αλ-Μουζάφαρ Χατζί για τα περιστέρια έγινε μία ακόμη πηγή απογοήτευσης για τους ανώτερους εμίρηδες. [2] Ενοχλήθηκαν ιδιαίτερα από τη συχνή διανομή υψηλών ποσών σε χρυσό και μαργαριτάρια για περιστερώνες, και τα στοιχήματά του με υψηλά ποσά.  Αφού οι ανώτεροι εμίρηδες έθεσαν το ζήτημα σε αυτόν, ο αλ-Μουζαφάρ Χατζί εξοργίστηκε και σκότωσε όλα τα περιστέρια του ένα προς ένα, ως προειδοποίηση προς τους εμίρηδές του ότι θα μπορούσαν να έχουν την ίδια μοίρα. Rosenthal 1975, p. 54.

Ο Αλ-Μουζαφάρ Χατζί ανέπτυξε στενούς δεσμούς με τον εμίρη Γκουρλού, στον οποίο ο αλ-Μουζαφάρ Χατζί εμπιστεύτηκε κυβερνητικές υποθέσεις.  Ο Γκουρλού προσπάθησε να περιορίσει την εξουσία των εμίρηδων Αρουτάι (αντιβασιλέων), Ουλτζαϊμπουγά και Τανιράκ, οι οποίοι ήταν όλοι εξοργισμένοι με τις δυνάμεις τού Γκουρλού και συνωμότησαν εναντίον του. Levanoni 1995, p. 192. Κατάφεραν να στρέψουν τον αλ-Μουζαφάρ Χατζί εναντίον τού Γκουρλού χρησιμοποιώντας τον γελωτοποιό τής Αυλής, ένα παράλυτο και τιμημένο άτομο ονόματι Σαΐχ Αλί αλ-Κασίχ, μέσω των αστείων του, για να κάνει τον αλ-Μουζαφάρ Χατζί καχύποπτο για τις προθέσεις τού Γκουρλού.  Ήταν επίσης μέσω τού αλ-Κασίχ, που ο Τανιράκ και ο Ουλτζαϊμπουγά έμαθαν ότι ο αλ-Μουζαφάρ Χατζί είχε σκοπό να τους καθαιρέσει. Έτσι οι εμίρηδες συνωμότησαν για να εξοντώσουν τον αλ-Μουζαφάρ Χατζί.  Τον Δεκέμβριο τού 1347 μία ομάδα Κιρκάσιων Μαμελούκων, θυμωμένοι με τη δολοφονία ενός ανώτερου Κιρκάσιου εμίρη στην ακολουθία του από τον αλ-Μουζαφάρ Χατζί, επαναστάτησαν ενάντια στην κυριαρχία του.  Ο αλ-Μουζαφάρ Χατζί και τα στρατεύματά του προσπάθησαν να τους εξοντώσουν, αλλά μόλις ο αλ-Μουζαφάρ Χατζί έφθασε στα περίχωρα τού Καΐρου, τα στρατεύματά του τον εγκατέλειψαν.  Ο αλ-Μουζαφάρ Χατζί στη συνέχεια συνελήφθη και σκοτώθηκε δεκατρείς μήνες μετά την έναρξη τής βασιλείας του,  στις 16 Δεκεμβρίου.  Το τέλος του σχολιάστηκε από τον σύγχρονό του, ας-Σαφαντί, ο οποίος έγραψε:Εσείς οι έξυπνοι άνθρωποι, σκεφτείτε τον δυνατό αλ-Μαλίκ αλ-Μουζαφάρ! Πόσα λάθη και αδικίες έκανε, μέχρι που το παιχνίδι με τα περιστέρια έγινε η σοβαρότητα τού θανάτου! 

 Αναφορές 

 Βιβλιογραφία 

Κατηγορία:Μαμελούκοι Μπαχρί